หุ้นปิดบวก2.19จุดวอลุ่มหด
ตลาดหุ้นวันที่ 23 พ.ย. ดัชนีปิดที่  1,281.70 จุด เพิ่มขึ้น 2.19  จุด หรือ  0.17%  มูลค่าการซื้อขาย  19,705.33ล้านบาท
23 พ.ย. 2555

ตลาดหุ้นวันที่ 23 พ.ย. ดัชนีปิดที่  1,281.70 จุด เพิ่มขึ้น 2.19  จุด หรือ  0.17%  มูลค่าการซื้อขาย  19,705.33ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน กล่าวว่า หุ้นไทยเคลื่อนไหวในกรอบแคบๆ เนื่องจากรอดูการชุมนุมทางการเมืองในวันพรุ่งนี้ ทำให้มูลค่าการซื้อขายโดยรวมซบเซาลง นักลงทุนกระจายซื้อหุ้นขนาดใหญ่ รวมทั้งซื้อหุ้นบางตัวที่ถูกนำไปคำนวณในดัชนี และหุ้นขนาดเล็กที่มีข่าวสนับสนุน
สำหรับแนวโน้มสัปดาห์หน้าคาดหากสถานการณ์ในวันพรุ่งนี้ไม่มีอะไรเกิดขึ้น ยังมีปัจจัยที่ต้องติดตามคือการประชุมของคณะกรรมการนโยบายการเงิน (กนง.) ว่าจะคงหรือดอกเบี้ย ซึ่งอาจมีแรงเก็งกำไรเข้ามาในหุ้นที่ได้รับผลดีและลบ รวมทั้งตัวเลขเศรษฐกิจประจำเดือน ขณะที่ปัจจัยต่างประเทศติดตามการประกาศตัวเลขจีดีพีไตรมาส 3 ของสหรัฐ ซึ่งตลาดคาดการณ์ว่าจะออกมาดีขึ้น
อย่างไรก็ตามมองแนวรับสัปดาห์หน้าอยู่ที่ 1,270 จุดและแนวต้าน 1,290 จุด โดยต้องดูว่าต่างชาติซื้อสุทธิต่อเนื่องหรือไม่
5 อันดับหุ้นที่มีมูลค่าการซื้อขายสูงสุด ได้แก่
CPALL   มูลค่าการซื้อขาย 1,270.90  ล้านบาท ปิดที่ 40 บาท  บวก 1 บาท หรือ 2.56%
ADVANC   มูลค่าการซื้อขาย 923.85   ล้านบาท  ปิดที่ 198.50 บาท บวก  0.50 บาท หรือ  +0.25% 
SCB มูลค่าการซื้อขาย 824.72   ล้านบาท ปิดที่ 156.50 บาท ลดลง 2.50 บาท หรือ 1.57%
PTT  มูลค่าการซื้อขาย  760.86 ล้านบาท ปิดที่ 312  บาท บวก 3  บาท หรือ +0.97% 
KTB มูลค่าการซื้อขาย  694.53 ล้านบาท ปิดที่  17.30 บาท บวก 0.20 บาท หรือ 1.17%